text: С тържествена церемония ДНП "Рила" чества рождения си ден - blagoevgrad.utre.bg
  26 февруари 2018, 08:00 | blagoevgradutre
  Отбеляза 26-годишнината си от обявяването на защитена територия с много инициативи и богата програма
  Национален парк "Рила" отбеляза 26-годишнината си от обявяването на защитена територия с много инициативи и богата програма. Мероприятията се проведоха от 20 до 26 февруари в Благоевград под надслов Дни на Национален парк "Рила". Честванията се организираха съвместно с дирекция "Национален парк Рила", Община Благоевград, Регионален исторически музей-Благоевград, Регионален телевизионен център-Благоевград, Регионално управление на образованието- Благоевград, Център за личностно и творческо развитие на децата на Благоевград.
  Днес в зала "22 септември" - Благоевград от 11.30 часа на тържествена церемония по повод 26 години Национален парк "Рила" ще бъде представен юбилеен филм "Национален парк Рила и зоната на вечните снегове". Ще бъде подредена юбилейна експозиция под надслов "Национален парк Рила - ретроспекция". За официалната церемония има и подготвена музикална програма.